Julius Caesar Scaliger

Julius Caesar Scaliger eller  Giulio Cesare Scaligero (født 23. april 1484 i Riva del Garda, død 21. oktober 1558 i Agen i Frankrike) var en italiensk polyhistor og far til Joseph Scaliger.

Som ung tok han del i krigene i Italia. Siden begav han seg i 1529 til Agen i Frankrike, hvor han i begynnelsen virket som lege. Han studerte oldtidsspråkene, men var også interessert i mange andre former for vitenskap. Forfengelig og trettekjær som han var, kom han i polemikk med adskillige andre vitenskapsmenn. Han diskuterte blant annet med Erasmus fra Rotterdam.

Han skrev et verk om det latinske språk, De causis linguae Latinae (1540). Et annet kjent verk er Poetices libri VII (1561). Han gav seg også i kast med naturhistoriske studier og skrev kommentarer til Aristoteles' og Theofrasts naturhistoriske skrifter.

Han interesserte seg også for filosofi; han forfattet blant annet verket Exercitationes de subtilitate ad H. Cardanum (1537). Etter hans død utkom Epistolæ et orationes (1600) og Lettres grecques à Imbert (1877).

Referanser

Litteratur 
 Jules Momméja, Un domaine historique: Vérone-Vivès et les Scalige, p. 289-314, 413-420, Revue de l'Agenais, 1908, tome 35 ( lire en ligne )
 Jules de Bourrousse de Laffore, Jules-César de Lescale, p. 24-69, Recueil des travaux de la société d'agriculture, sciences et arts d'Agen, Imprimerie de Prosper Noubel, Agen 1860 ( lire en ligne )

Eksterne lenker 
 

Italienere
Polyhistorer
Personer fra provinsen Trento
Fødsler i 1484
Dødsfall i 1558